### Resumé

På vegne af Økonomiudvalget har JURA anmodet om, at der udarbejdes en ny lokalplan for bl.a. det nordlige hjørne af [adresse] og [adresse], der ejes af Vejle Kommune.

Området, der er ubebygget, er allerede lokalplanlagt til erhverv. Den nye lokalplan giver mulighed for butikker til særlig pladskrævende varer, som f.eks. store bilforhandlere og byggemarkeder, og i en del af området give mulighed for mindre grunde.

### Sagsfremstilling

![Kort over lokalplanområdet](data:image/jpeg;base64...)

Figur 1: Kort over lokalplanområdet

#### Planens historik

Teknisk Udvalg besluttede på mødet 13. december 2022, pkt. nr. 281, at igangsætte udarbejdelse af lokalplan nr. 1375 og tillæg nr. 23 til [adresse] 2021-2033. I lokalplanprocessen er lokalplanområdet udvidet mod nordvest, da der har været efterspørgsel efter meget store grunde til f.eks. bilforhandlere.

#### Lokalplanens indhold

Der er efterspørgsel efter mindre grunde til erhverv tæt på motorvejen, samt store grunde der giver mulighed for butikker til særlig pladskrævende varer, som f.eks. store bilforhandlere og byggemarkeder. Der er i dag ikke lokalplanlagte områder i Vejle for større arealer til butikker med særlig pladskrævende varer, dvs. at kommunen ikke her og nu kan henvise store butikker med særlig pladskrævende varer til en placering.

For det ca. 18,6 ha store ubebyggede lokalplanområde placeret ved [adresse] og [adresse] gælder i dag lokalplan nr. 1056 for [adresse], der er fra 2008. Området skal anvendes til erhvervsformål i miljøklassen 1-4 for området tættest på boligerne i [adresse] og 1-6 for resten af området. Erhvervet skal være af regional betydning med særlige transportbehov, som f.eks. transport og logistikvirksomhed, fremstillings-, lager- og værkstedsvirksomhed, engroshandel, samt kontorerhverv inden for service, forskning, udvikling og produktion. Natasha Poulsen er 5.000 m² og bygningsvolumen 3 m³ pr. m² grundareal.

Bestemmelserne i lokalplan nr. 1056 fastholdes i vid udstrækning i lokalplan nr. 1375. Der tilføjes særlig pladskrævende varer til anvendelsen, mindstegrundstørrelsen sænkes til 2.700 m² for en mindre del af området, og bygningsvolumen øges til 4 m³ pr. m² grundareal, da nutidens erhverv bygger i højden. Bygningshøjden på 17 meter fastholdes.

Den nye lokalplan vil fastholde de arkitektoniske krav der er fastsat i lokalplan nr. 1056 for facaderne mod [adresse] og [adresse]. Ligeledes vil de grønne kiler bevares i den nye plan i overensstemmelse med Strukturplan for [adresse].

#### Kommuneplantillæg

For at give mulighed for grundstørrelser på 2.700 m² mod kommuneplanens 10.000 m², at bebyggelsen kan have et større rumfang, og at butikker til særlig pladskrævende varer kan placere sig i området, er der udarbejdet et tillæg nr. 23 til kommuneplan 2021-2033. Tillægget udlægger en ny ramme for området.

#### Miljøvurdering

Forslag til lokalplan nr. 1375 og tillæg nr. 23 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da tillægget ændrer anvendelsen eller inddrager nye arealer, og dermed har særlig interesse for offentligheden.

#### Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Den bæredygtige byudvikling opnås blandt andet ved at spare på arealerne og fokusere på kvalitet. Eksisterende byområder kan genanvendes og udnytte kollektiv trafik og kollektiv forsyning bedre. Det betyder også, at den del af byudviklingen, som foregår i endnu ubebyggede områder, skal foregå med ressourcebevidsthed og tage hensyn til arealforbruget, vandmiljøet og klimaforandringerne.

Nyt byggeri og anlægsarbejde vil altid øge udledningen af CO2.

Lokalplanområdet er et eksisterende lokalplanlagt erhvervsområde, hvor der kun gives en begrænset mulighed for mere byggeri. Området er fortsat udlagt til f.eks. transporttunge virksomheder, og ved en placering nær motorvejen reduceres kørslen.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for byrådet, at forslag til lokalplan nr. 1375 og tillæg nr. 23 til Kommuneplan 2021-2033 vedtages og offentliggøres i 8 uger.

### Beslutning

Anbefalet.